CELEX: 62011CN0110
Language: et
Date: 2011-03-04 00:00:00
Title: Kohtuasi C-110/11: Eelotsusetaotlus, mille on esitanud Hoge Raad der Nederlanden (Madalmaad) 4. märtsil 2011 — Minister van Financiën versus G. in ’t Veld

28.5.2011   
            
            
               ET
            
            
               Euroopa Liidu Teataja
            
            
               C 160/11
            
         Eelotsusetaotlus, mille on esitanud Hoge Raad der Nederlanden (Madalmaad) 4. märtsil 2011 — Minister van Financiën versus G. in ’t Veld
   (Kohtuasi C-110/11)
   2011/C 160/12
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitaja: Minister van Financiën
   
      Vastustaja kassatsioonimenetluses: G. in ’t Veld
   
      Eelotsuse küsimused
   
   
               1.
            
            
               Kas määruse (EMÜ) nr 1408/71 (1) II jaotises sätestatud kohaldatava õiguse kindlaksmääramise normid on kohaldatavad niimoodi, et Madalmaade õigusaktid tunnistatakse kohaldatavaks ja sellest tulenevalt on võimalik nõuda Madalmaade sotsiaalkindlustusmakseid sellistel juhtumitel nagu käesolev, kui Hispaanias elav Madalmaade kodakondsusega töötaja töötab Madalmaade tööõigust kohaldades meremehena Madalmaades püsivat tegevuskohta omava tööandja teenistuses ja teeb tööd väljaspool ühenduse territooriumi Hollandi Antillide lipu all sõitvate merelaevade pardal, kuigi üksnes Madalmaade siseriiklikke õigusakte aluseks võttes ei kuulu ta Madalmaade sotsiaalkindlustussüsteemi selle asjaolu tõttu, et ta ei ela Madalmaades?
            
         
               2.
            
            
               Kuivõrd on siin oluline, et Madalmaade töötajate kindlustuste rakendamisel järgitakse poliitikat, mille kohaselt käsitab täitevasutus ühenduse õigusele tuginedes meremehi sellistel juhtumitel nagu käesolev kindlustatutena?
            
         
               3.
            
            
               Kuivõrd on siin oluline, et aeg-ajalt tehakse tööd liikmesriigi territoriaalvetes või liikmesriigi territooriumil asuvas sadamas?
            
         
      (1)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35).